RESOLUCIÓN do 5 de maio de 2004 pola que se modifica a delegación de competencias aprobada por Resolución do 11 de xullo de 2003.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 25/05/2004

En aplicación dos acordos adoptados polo claustro universitario na súa sesión do 11 de marzo de 2004, cómpre unha reestruturación de competencias dos vicerreitorados da Universidade de Santiago de Compostela, tendo en conta tamén a creación do Vicerreitorado de Estudantes e Relacións Institucionais, en substitución do Vicerreitorado de Estudantes, por Resolución do 26 de abril de 2004, de conformidade co artigo 87 h) dos Estatutos da universidade. Esta reestruturación debe comportar a modificación da Resolución do 11 de xullo de 2003 sobre delegación de competencias en determinados órganos universitarios (DOG do 11 de xullo). En consecuencia, este reitorado
RESOLVE:
Primeiro.-Delégase no/na vicerreitor/a de Calidade e Planificación Estratéxica:
1) O desenvolvemento de programas de calidade.
2) O deseño e execución de plans estratéxicos.
3) A solicitude de axudas e subvencións en materia de calidade.
4) A supervisión da xestión das infraestruturas e da distribución dos espazos da universidade, sen prexuízo das facultades delegadas ao vicerreitor de Economía e Financiamento e ao Xerente.
5) A dirección operativa da organización dos datos e estatística da USC.
Segundo.-Delégase no/na vicerreitor/a de Estudantes e Relacións Institucionais:
1) A presidencia do xurado nas bolsas da convocatoria xeral do MEC.
2) As convocatorias e resolucións relativas aos procesos de bolsas e axudas aos estudiantes de 1º e 2º ciclo.
3) A representación da USC nos procesos selectivos de bolsas compensatorias da Xunta de Galicia.
4) A representación da USC nos procesos selectivos das bolsas Séneca e de bolsas doutros organismos, destinadas a estudantes.
5) Todas as competencias relacionadas con programas europeos e de intercambio nacional e internacional.
6) As convocatorias de axudas para mobilidade de estudantes e profesores cara ao exterior.
7) A convocatoria de bolsas de pre e posdoutoramento para iberoamericanos.
8) As materias relacionadas coas asociacións de estudantes e en particular coa convocatoria e resolución de axudas de promoción de asociacionismo de estudantes, así como a resolución das reclamacións contra elas.
9) A convocatoria e resolución doutras bolsas convocadas polo Vicerreitorado de Estudantes e Relacións Institucionais.
10) A coordinación e dirección da Oficina do Voluntariado da USC.
11) A dirección operativa da Oficina de Relacións Exteriores.
12) A dirección operativa dos servizos de orientación.
Terceiro.-Delégase no/na vicerreitor/a de Extensión Cultural e Servizos á Comunidade Universitaria:
1) A convocatoria dos cursos de verán, así como a súa acreditación.
2) A xestión e coordinación da Gardería Universitaria (Escola Infantil Breogán) así como a resolución das reclamacións en materia de admisión.
3) A convocatoria e resolución de axudas ou subvencións para asociacións culturais, así como resolución das reclamacións contra elas.
4) A convocatoria de campionatos deportivos.
5) A proposta de tarifas por servizos deportivos.
6) A convocatoria e resolucións relativas ao proceso de selección no Servizo Universitario de Residencias (SUR), así como a resolución das reclamacións do SUR
7) A supervisión das cafetarías e comedores universitarios.
Cuarto.-Delégase no/na vicerreitor/a de Economía e Financiamento:
1) Os actos administrativos que en materia de contratación administrativa lle correspondan legalmente ao reitor da Universidade de Santiago de Compostela (pregos, presidencia da mesa de contratación, etc.).
2) A formalización dos contratos administrativos de calquera natureza e patrimoniais que efectúe esta universidade.
3) En materia económico-financeira e orzamentaria:
a) A elaboración do proxecto de programación plurianual e de orzamento anual.
b) A elaboración da memoria económica e a formulación das contas anuais exixidas na lexislación vixente.
c) O exercicio das funcións de proposta ou aprobación de modificacións orzamentarias atribuídas ao reitor.
d) A ordenación de gastos e pagamentos.
Exceptúanse da delegación outorgada no punto anterior:
1. As impugnacións que se presenten contra os procedementos de adxudicación.
2. O acto definitivo de revogación ou de resolución dos contratos administrativos, tralo procedemento instruído para o efecto.
3. A execución forzosa, tras apercibimento, dos ingresos públicos deixados de percibir así como a reclamación administrativa de débedas procedentes de ingresos privados.
4) O seguimento e xestión de contratos de obras e das infraestruturas da USC.
5) A solicitude de licenzas e outros actos de tramitación perante outras administracións públicas, contratistas ou terceiros en materias relacionadas no punto anterior.
6) O seguimento das subvencións para adquisicións de infraestruturas.
Quinto.-Delégase no/na vicerreitor/a de terceiro ciclo e Extensión Docente, ademais das competencias delegadas pola Resolución do 11 de xullo de 2003 (DOG do 18 de agosto), a dirección operativa do Centro de Tecnoloxías para a Aprendizaxe (CeTA).
Sexto.-Delégase no responsable de Comunicación e do Gabinete do Reitor:
1) A dirección operativa da área de información e comunicación universitaria.
2) A supervisión da aplicación da imaxe corporativa da USC, así como as restantes competencias que a normativa ou órganos de goberno da USC lle atribuíron ao Vicerreitorado de Comunicación e Proxección Exterior no tocante ás actividades de comunicación.
Séptimo.-Revógase a delegación de competencias en favor do vicerreitor de Tecnoloxías e Infraestructuras e no vicerreitor de Comunicación e Proxección Exterior aprobada por Resolución do 11 de xullo de 2003 (DOG do 18 de agosto), así como o resto da delegación no que se opoña á presente resolución. Corresponderanlle ao reitor as competencias non atribuídas a outras persoas pola presente resolución.
Oitavo.-Esta resolución deberá publicarse no Diario Oficial de Galicia e entrará en vigor ao día seguinte da devandita publicación. Delégase a sinatura do reitor nos/nas vicerreitores/as e no responsable de Comunicación e do Gabinete do Reitor mencionados nesta resolución, para resolver os asuntos que lle son atribuídos nela ata a súa entrada en vigor.
Santiago de Compostela, 5 de maio de 2004.
Senén Barro Ameneiro
Reitor da Universidade de Santiago de Compostela
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA